
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 32 


28 Ιανουάριου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επέκταση Σχεδίου Πόλης Ρόδου στην περιοχή άνω 

Ροδίνι. 1 

Κήρυξη αναδασωτέας έκτασης 0,615 στρεμμάτων, 
στη θέση «Κοτσιρίστρες» περιοχής Συνοικισμού 
Κάκκαβα Δημοτικού Διαμερίσματος Καλού Νερού, 

Δήμου Αυλώνα Νομού Μεσσηνίας. 2 

Κήρυξη αναδασωτέας έκτασης 1,540 στρεμμάτων, 
στη θέση «Βιγλατούρι» περιοχής Δημοτικού διαμε¬ 
ρίσματος Μύρου, Δήμου Κυπαρισσίας, Νομού 
Μεσσηνίας. 3 


ΑΠΟΦΑΣΕΙ Σ 

Αριθ.ΟΙΚ. 1085 (1) 

Επέκταση Σχεδίου Πόλης Ρόδου στην περιοχή 
άνω Ροδίνι. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1) Το Ν.Δ. 17.7.1923 (Α'223), τα άρθρα 3, 9, 11,70 περί 
«Σχεδίων πόλεων, κωμών κλπ» όπως μεταγενέστερα τρο¬ 
ποποιήθηκε, συμπληρώθηκε και ισχύει σήμερα. 

2) Το Ν. 3200/55, άρθρο 8, περί «διοικητικής αποκε- 
ντρώσεως». 

3) Τις Εγκύκλιες 1/1961,8/1975,43/1980του Υ.ΠΕ.ΧΩ.ΔΕ. 

4) Το Ν.1337/83 (ΦΕΚ33 Α/14.3.1983) περί, «επέκτασης 
των πολεοδομικών σχεδίων, οικιστική ανάπτυξη και σχετι¬ 
κές ρυθμίσεις». 

5) Το Ν. 1577/85 (ΦΕΚ 210 Α/18.12.1986) περί «Γενικού 
Οικοδομικού Κανονισμού», όπως αυτός τροποποιήθηκε 
με το Ν. 2831/2000 (ΦΕΚ 140Α/13.6.2000). 

6) Το Π .Δ. 51/1987 (ΦΕΚ 26 Α/6.3.1987) για τον «καθορι¬ 
σμό των περιφερειών της χώρας κλπ». 

7) Το Ν. 2503/97 (ΦΕΚ 107Α/30.5.1997)περί «Διοίκησης, 
Οργάνωσης, στελέχωσης της Περιφέρειας, ρύθμιση θε¬ 
μάτων για την Τοπική Αυτοδιοίκηση και άλλων διατάξεων». 


8) Το Ν. του Ν-3044/02 (ΦΕΚ-197/Α/27.8.02) που με το 
άρθρο 10 αντικατέστησε το Αρθ-29του Ν-2831/00 (ΦΕΚ- 
140/Α/00) περί «Ασκήσεως αρμοδιοτήτων πολεοδομικού 
σχεδιασμού». 

9) Το Π.Δ. 10 (ΦΕΚ 10Α/20.1.00) «περί Ιδρύσεως Τμήμα¬ 
τος Περιβάλλοντος και Χωροταξίας Δωδεκανήσου στην 
Περιφέρεια Νοτίου Αιγαίου». 

10) Το Ν. 2508/97 (ΦΕΚ 124 Α/13.6.1997) περί «βιώσιμης 
οικιστικής ανάπτυξης των πόλεων και οικισμών της χώρας 
και άλλων διατάξεων». 

11) Το Ν. 2690/99 (ΦΕΚ 45 Α/9.3.1999) περί «Κύρωσης 
του κώδικα διοικητικής διαδικασίας και άλλων διατάξεων». 

12) Την 2736/197 Απόφαση Υ.ΠΕ.ΧΩ.ΔΕ. 26.1.87/ 
11.3.87 (ΦΕΚ 193 Δ) περί «Έγκρισης Γενικού Πολεοδομι- 
κού Σχεδίου Ρόδου κ.λ.π». 

13) Την Εγκύκλιο 84/11.12.2000 του Υ.ΠΕ.ΧΩ.ΔΕ. 

14) Τις 137/97,137α/97 και 512/2002 αποφάσεις του Δη¬ 
μοτικού Συμβουλίου Ρόδου. 

15) Τη θετική γνωμοδότηση με την 5η πράξη της 5ης Συ¬ 
νεδρίασης στις 13.12.2002 του Περιφερειακού Συμβουλί¬ 
ου ΧΟΠ (Π.Σ.ΧΟΠ) Περιφέρειας ΝΟΤΙΟΥ ΑΙΓΑΙΟΥ Τμήμα 
Δωδεκανήσου. 

16) Το γεγονός ότι με την απόφαση αυτή δεν προκαλεί- 
ται δαπάνη σε βάρος του προϋπολογισμού του Δημοσίου 
και του Δήμου Ρόδου. 

Επειδή 

Με τη σχετική αίτηση ζητείται η επέκταση του σχεδίου 
πόλης Ρόδου κατ’ εφαρμογή του ΓΠΣ πόλης Ρόδου (ΦΕΚ 
193 Δ/11.3.87 ) στην περιοχή άνω Ροδίνι του Δήμου Ρο¬ 
δίων και ειδικότερα η έγκριση πολεοδομικού σχεδίου με 
τον καθορισμό οικοδομήσιμων χώρων, οδών, πεζοδρό¬ 
μων, χώρων στάθμευσης αυτοκινήτων, χώρου σχολείου, 
πλατείας - χώρου πρασίνου, πλατείας, κλπ, όπως οι πα¬ 
ραπάνω ρυθμίσεις φαίνονται στα τέσσερα (4) σχετικά 
χρωματισμένα πρωτότυπα διαγράμματα σε κλίμακα 
1:1000, στα οποία καθορίζονται και τα όρια του ΓΠΣ με 
διακεκομμένη γραμμή, όπως το υπόμνημα του χάρτη, α¬ 
ποφασίζουμε: 

Την έγκριση της επέκτασης του σχεδίου πόλης Ρόδου 
στην περιοχή άνω Ροδίνι του Δήμου Ροδίων και συγκεκρι¬ 
μένα: 

Α. Το πολεοδομικό σχέδιο με τον καθορισμό οικοδομή¬ 
σιμων χώρων, οδών, πεζοδρόμων, χώρων στάθμευσης 
αυτοκινήτων, χώρου σχολείου, πλατείας - χώρου πρασί- 

νου, πλατείας, κ.λπ., όπως οι παραπάνω ρυθμίσεις φαίνο¬ 
νται στα τέσσερα (4) σχετικά χρωματισμένα πρωτότυπα 
διαγράμματα σε κλίμακα 1:1000, στα οποία καθορίζονται 
καιτα όρια του ΓΠΣ με διακεκομμένη γραμμή, όπωςτο υ¬ 
πόμνημα του χάρτη και όπως φαίνεται στο συνημμένο το- 
πογραφικό διάγραμμα που έχει θεωρηθεί από τον προϊ¬ 
στάμενο του ΠΕ.ΧΩ. Δωδεκανήσου. 

Β. Τον πολεοδομικό κανονισμό ως ακολούθως: 

1. Στους οικοδομήσιμους χώρους που χαρακτηρίζονται 
στα διαγράμματα της προηγούμενης παραγράφου με 
στοιχεία ΟΤ (334Α, 365Α, 426Α και 426Β) επιτρέπονται οι 
χρήσεις αμιγούς κατοικίας όπως προσδιορίζεται από το 
άρθρο 2 του από 23.2.1987 Π. Δ/τος (Δ' 166) και ειδικότε¬ 
ρα: 

1. Κατοικία. 

2. Ξενώνες μικρού δυναμικού (περίτις 20 κλίνες). 

3. Εμπορικά καταστήματα που εξυπηρετούν τις καθη¬ 
μερινές ανάγκες των κατοίκων της περιοχής (παντοπω¬ 
λεία, φαρμακεία, χαρτοπωλεία κλπ.). 

4. Κτίρια κοινωνικής πρόνοιας. 

5. Κτίρια πρωτοβάθμιας και δευτεροβάθμιας εκπαίδευ¬ 
σης. 

6. Θρησκευτικοί χώροι. 

7. Πολιτιστικά κτίρια (και εν γένει πολιτιστικές εγκατα¬ 
στάσεις). 

2. Στο πρόσωπο των οικοπέδων, οικοδομημένων ή μη 
που βρίσκονται στις περιοχές των οποίων το πολεοδομι¬ 
κό σχέδιο εγκρίνεται με την παράγραφο Α του παρόντος, 
επιβάλλεται προκήπιο πλάτους τριών (3), τεσσάρων (4) 
και έξι (6) μέτρων, όπως φαίνεται στα διαγράμματα της 
παραγράφου Α. 

3. Τα ελάχιστα όρια εμβαδού και προσώπου καθώς και 
οι λοιποί όροι δόμησης των οικοπέδων, ορίζονται κατά το¬ 
μείς Α και Β, ο δε συντελεστής δόμησης κατά τομείς I, ό¬ 
πως φαίνονται στα διαγράμματα του άρθρου Α ως εξής: 

α. Τομέας Α. 

1) Ελάχιστο πρόσωπο: δεκαπέντε (15,00) μέτρα. 

2) Ελάχιστο εμβαδόν: πεντακόσια (500,00) τετρ. Μέτρα. 

3) Μέγιστο ποσοστό κάλυψης: σαράντα τοις εκατό 
(40%) της επιφάνειας του οικοπέδου. 

4) Μέγιστος επιτρεπόμενος αριθμός ορόφων των κτι- 
ρίων:δύο (2) με μέγιστο επιτρεπόμενο ύψος αυτών δέκα 
και μισό (10,50) μέτρα, εντός του οποίου συμπεριλαμβά- 
νεται η στέγη και πάνω από το οποίο δεν επιτρέπονται άλ¬ 
λες κατασκευές, πινακίδες κλπ. 

β. Τομέας Β. 

1) Ελάχιστο πρόσωπο: δώδεκα (12,00) μέτρα. 

2) Ελάχιστο εμβαδόν: τετρακόσια (400,00) τετρ. Μέτρα. 

3) Μέγιστο ποσοστό κάλυψης: σαράντα τοις εκατό 
(40%) της επιφάνειας του οικοπέδου. 

4) Μέγιστος επιτρεπόμενος αριθμός ορόφων των κτι- 
ρίων:δύο (2) με μέγιστο επιτρεπόμενο ύψος αυτών επτά 


και μισό (7,50) μέτρα, εντός του οποίου συμπεριλαμβάνε- 
ται η στέγη και πάνω από το οποίο δεν επιτρέπονται άλλες 
κατασκευές, πινακίδες κ.λπ. 

γ. Ο συντελεστής δόμησης ορίζεται σε εξήντα εκατο¬ 
στά (0,60) για άλατα Ο.Τ., Τομέας I. 

δ. Οι όροι και περιορισμοί δόμησης του χώρου για την 
ανέγερση σχολείου που καθορίζεται παραπάνω (παρ. Α) 
ορίζονται ως εξής: 

1) Μέγιστο ποσοστό κάλυψης: σαράντα τοις εκατό 
(40%) της επιφάνειας του οικοπέδου. 

2) Μέγιστος επιτρεπόμενος αριθμός ορόφων των κτι- 
ρίων:δύο (2) με μέγιστο επιτρεπόμενο ύψος αυτών επτά 
και μισό (7,50) μέτρα, εντός του οποίου συμπεριλαμβάνε- 
ται η στέγη και πάνω από το οποίο δεν επιτρέπονται άλλες 
κατασκευές, πινακίδες κλπ. 

3) Συντελεστής δόμησης ογδόντα εκατοστά (0,80) 

4. Επιπλέον των ανωτέρω, σε όλα τα ΟΤ, ισχύουν τα ε¬ 
ξής: 

I. Δεν επιτρέπεται η επαφή μετά όρια του γηπέδου. 

II. Η επιτρεπόμενη ανά όροφο συνολική επιφάνεια εξω¬ 
στών δεν μπορεί να υπερβαίνει το 20%. 

III. Η επιτρεπόμενη ανά όροφο συνολική επιφάνεια ημι- 
ϋπαιθρίων δεν μπορεί να υπερβαίνει το 20%. 

IV. Τα κτίρια του τομέα Β δεν επιτρέπεται να έχουν πλά¬ 
τος (ως προς την οδό Λισσαβόνας και τον δυτικό πεζό- 
δρομο) μεγαλύτερο των δεκαοκτώ (18.00) μέτρων. 

V. Ως αφετηρία μέτρησης υψών θεωρείται η αντίστοιχη 
στο οικόπεδο στάθμη της οδού Λισσαβόνας. 

VI. Απαγορεύεται η κατασκευή κτιρίων επί υποστυλω¬ 
μάτων (ΡΙΕΟΤΙ3). 

VII. Για την έκδοση οικοδομικών αδειών απαιτείται η έ¬ 
γκριση της ΕΠΑΕ. 

VIII. Δεν επιτρέπεται οι ανοικτοί εξώστες και οι μαρκίζες 
των οικοδομών να εκτείνονται σε όλο το μήκος της οικο¬ 
δομής ή να συνεχίζονται σε δύο όψεις του κτιρίου. 

IX. Απαγορεύονται οι φωτεινές επιγραφές - διαφημί¬ 
σεις. Επιτρέπονται μόνο επιγραφές στην όψη των κατα¬ 
στημάτων με διαστάσεις προσαρμοσμένες στην όψη του 
κάθε καταστήματος και σε καμιά περίπτωση προς την Ε¬ 
θνική οδό. 

X. Ο πεζόδρομος που προβλέπεται δυτικά των ΟΤ θα α¬ 
κολουθήσει το υψόμετρο της οδού Λισσαβόνας. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβέρνησης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ρόδος, 20 Δεκεμβρίου 2002 

Η Γενική Γραμματέας Περιφέρειας κ.α.α. 

ΜΑΡΙΑ ΚΑΡΑΔΗΜΗΤΡΙΟΥ 

Αριθ. 4951 π.ε. ( 2 ) 

Κήρυξη αναδασωτέας έκτασης 0,615 στρεμμάτων, στη 
θέση «Κοτσιρίστρες» περιοχής Συνοικισμού Κάκκαβα 
Δημοτικού Διαμερίσματος Καλού Νερού, Δήμου Αυ¬ 
λώνα Νομού Μεσσηνίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις δ/ξεις του Π.Δ. 51/87 «Καθορισμός των Περιφε¬ 
ρειών της Χώρας για το σχεδίασμά κ.λ,π. της περιφερεια¬ 
κής Ανάπτυξης». 

2. Τις δ/ξεις των άρθρων 1 παρ. 1 και 2,2παρ.1 εδ. δ', 5 
παρ. 3Β, 6 παρ. 7 και 7 παρ.2 του Ν.2503/97 «Διοίκηση, 
Οργάνωση, Στελέχωση της Περιφέρειας κ.λ,π.» 

3. Τις δ/ξεις του άρθρου 117 παρ.3 του Συντάγματος 

4. Τις δ/ξειςτου Ν. 998/79 «περί προστασίας των δασών 
κ.λ,π.» και ειδικότερα: 

α) του άρθρου 41 παρ.1 β) του άρθρου 38 παρ. 1 

5. Τις δ/γέςτου Υπουργείου Γεωργίας: 

α) 160417/1180/8.7.80 β) 182447/3049/24.9.80. 

6. Την 4499/12.12.2002 πρόταση του Δασαρχείου Κυ¬ 
παρισσίας περί κηρύξεως αναδασωτέας, της αναφερο- 
μένης στο θέμα έκτασης. 

7. Την 5872/29.8.97 απόφαση του Γενικού Γραμματέα 
Περιφέρειας Πελ/σου «Τοποθέτηση Πρ/νων Δ/νσεων Υ¬ 


πηρεσιών κ.λ.π. και εξουσιοδότηση υπογραφής με Εντο¬ 
λή Γενικού Γραμματέα Περ/ρειας Πελ/σου (Ε.Γ.Γ.Π.Π.)» 
(ΦΕΚ551/τ. Β/3.6.98), αποφασίζουμε: 

Κηρύσσουμε αναδασωτέα, με σκοπό την προστασία για 
την επαναδημιουργίατης δασικής βλάστησης που κατα¬ 
στράφηκε από παράνομη εκχέρσωση την 19.9.2000 τη 
δημόσια δασική έκταση, εμβαδού εξακοσίων δέκα πέντε 
(0,615) τετραγωνικών μέτρων που βρίσκεται στη θέση 
«Κοτσιρίστρες» περιοχής Συνοικισμού Κάκκαβα, Δημοτι¬ 
κού διαμερίσματος Καλού Νερού, Δήμου Αυλώνα, Νομού 
Μεσσηνίας προσδιορίζεται από τα στοιχεία: Α, Β, Γ, Δ, Ε, 
Ζ, Η, Θ, Α και έχει όρια: 

Ανατολικά: Ασκεπή αγρό Κων/νου Μαντζούνη 
Δυτικά: Δημόσια δασική έκταση 
Βόρεια: Δημόσια δασική έκταση 
Νότια: Δημόσια δασική έκταση 
Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. Προβλέ- 
πεται φυσική αναγέννηση της δασικής βλάστησης που 
καταστράφηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 8 Ιανουάριου 2003 

Με εντολή Γ ενικού Γ ραμματέα Περιφέρειας 
Ο Διευθυντής Δασών Ν. Μεσσηνίας 
ΠΑΝ. ΜΠΑΖΙΓΟΣ 

Αριθ. 4921 (3) 

Κήρυξη αναδασωτέας έκτασης 1,540 στρεμμάτων, στη 
θέση «Βιγλατούρι» περιοχής Δημοτικού διαμερίσμα¬ 
τος Μύρου, Δήμου Κυπαρισσίας, Νομού Μεσσηνίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις δ/ξεις του Π.Δ. 51/87 «Καθορισμός των Περιφε¬ 
ρειών της Χώρας για το σχεδίασμά κ.λ.π. της περιφερεια¬ 
κής Ανάπτυξης». 

2. Τις δ/ξεις των άρθρων 1 παρ. 1 και 2,2παρ.1 εδ. δ', 5 
παρ. 3Β, 6 παρ. 7 και 7 παρ.2 του Ν.2503/97 «Διοίκηση, 
Οργάνωση, Στελέχωση της Περιφέρειας κ.λ.π.» 

3. Τις δ/ξεις του άρθρου 117 παρ.3 του Συντάγματος 

4. Τιςδ/ξειςτου Ν. 998/79 «περί προστασίας των δασών 
κ.λ.π.» και ειδικότερα: 

α) του άρθρου 41 παρ. 1 β) του άρθρου 38 παρ. 1 

5. Τις’δ/γέςτου Υπουργείου Γεωργίας: 

α) 160417/1180/8.7.80 β) 182447/3049/24.9.80. 

6. Την 4475/9.12.2002 πρόταση του Δασαρχείου Κυπα¬ 
ρισσίας περί κηρύξεως αναδασωτέας, της αναφερομέ- 
νης στο θέμα έκτασης. 

7. Την 5872/29.8.97 απόφαση του Γενικού Γραμματέα 
Περιφέρειας Πελ/σου «Τοποθέτηση Πρ/νων Δ/νσεων Υ¬ 
πηρεσιών κ.λ,π. και εξουσιοδότηση υπογραφής με Εντο¬ 


λή Γενικού Γραμματέα Περ/ρειας Πελ/σου (Ε.Γ.Γ.Π.Π.)» 
(ΦΕΚ551/τ. Β/3.6.98), αποφασίζουμε: 

Κηρύσσουμε αναδασωτέα, με σκοπό την προστασία για 
την επαναδημιουργία της δασικής βλάστησης που κατα¬ 
στράφηκε από παράνομη εκχέρσωση από 1.6.1998 μέχρι 
31.7.1998 τη δημόσια δασική έκταση, εμβαδού ενός 
στρέμματος και πεντακοσίων σαράντα (1,540) τετραγω¬ 
νικών μέτρων που βρίσκεται στη θέση «Βιγλατούρι» πε¬ 
ριοχής, Δημοτικού διαμερίσματος Μύρου, Δήμου Κυπα¬ 
ρισσίας, Νομού Μεσσηνίας προσδιορίζεται από τα στοι¬ 
χεία: Α, Β, Γ, Δ, Ε, Ζ, Η, Θ, I, Κ, Λ, Μ, Ν, Ξ, Α και έχει όρια: 

Ανατολικά: Δημόσια δασική έκταση 

Δυτικά: Δημόσια δασική έκταση, αγροτική οδό και πρα¬ 
νές αγροτικής οδού 

Βόρεια: Δημόσια δασική έκταση. 

Νότια: Δημόσια δασική έκταση και αγροτική οδό. 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. Προβλέ- 
πεται φυσική αναγέννηση της δασικής βλάστησης που 
καταστράφηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 8 Ιανουάριου 2003 
Με εντολή Γενικού Γραμματέα Περιφέρειας 
Ο Διευθυντής Δασών Ν. Μεσσηνίας 
ΠΑΝ. ΜΠΑΖΙΓΟΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 






